Blaze7451/Wiki-th-20250601 huggingface dataset:
โคโดเมน

โคโดเมนของฟังก์ชัน f : X → Y คือเซต Y (สีน้ำเงิน)
โคโดเมน (codomain) หรือ เซตเป้าหมาย (target set) ของฟังก์ชัน คือเซตซึ่งผลลัพธ์ที่ออกมาจากฟังก์ชันจะต้องตกไปอยู่ภายใต้เซตนั้น โคโดเมนของฟังก์ชัน f : X → Y คือเซต Y
โคโดเมนเป็นส่วนหนึ่งของการนิยามฟังก์ชันรูปแบบใหม่เป็นสามสิ่งอันดับ (X, Y, F) ซึ่ง F คือเซตย่อยของผลคูณคาร์ทีเซียน X × Y เซตของสมาชิกทั้งหมดที่ทำให้เกิด f (x) โดยที่ x เป็นสมาชิกบางส่วนของ X จะเรียกว่าเป็นอิมเมจของ f ซึ่งอิมเมจของฟังก์ชันนี้จะเป็นเซตย่อยของโคโดเมน โดยไม่สำคัญว่าจะต้องมีขนาดเท่ากับโคโดเมน นั่นคือสำหรับฟังก์ชันที่ไม่เป็นฟังก์ชันทั่วถึง จะยังคงมีสมาชิก y เหลืออยู่ในโคโดเมน ซึ่งทำให้สมการ f (x) = y ไม่มีคำตอบ
รูปแบบการนิยามฟังก์ชันแบบเก่าที่ไม่ได้ระบุโคโดเมนลงไปก็ยังเป็นที่นิยมอยู่  ตัวอย่างเช่นในทฤษฎีเซต สามารถกำหนดได้ว่าโดเมนของฟังก์ชันคือคลาสแท้ X ซึ่งในกรณีดังกล่าวจะไม่มีสิ่งใดที่เหมือนสามสิ่งอันดับ (X, Y, F) และนิยามของฟังก์ชันนั้นจะไม่มีโคโดเมน ถึงแม้ว่าผู้แต่งตำราบางท่านยังคงใช้การนิยามฟังก์ชันในรูปแบบ f : X → Y อยู่เช่นเดิม 

**ตัวอย่าง**
สำหรับฟังก์ชัน f : R → R ที่นิยามโดย f : x ↦ x2 หรือเทียบเท่ากับ f (x) = x2 โคโดเมนของ f คือ R แต่ f ไม่ได้ให้ผลลัพธ์เป็นจำนวนลบใด ๆ เลย ดังนั้นอิมเมจของ f คือเซต R0+ นั่นคือช่วง 0, ∞)
กำหนดอีกฟังก์ชันเป็น g : R → R0+ โดยที่ g : x ↦ x2 ถึงแม้ว่า f และ g จะมีค่าที่ป้อนเข้าและให้ผลลัพธ์เหมือนกัน แต่ฟังก์ชันทั้งสองนี้ก็ไม่จัดว่าเหมือนกันในมุมมองแบบใหม่ เพราะต่างกันตรงที่โคโดเมนของ g คือ R0+
กำหนดฟังก์ชันที่สาม h : x ↦ √x ฟังก์ชันนี้ต้องนิยามโดเมนให้เป็น R0+ จึงจะสามารถใช้ได้ นั่นคือ h : R0+ → R
สมมติว่าฟังก์ชันประกอบ h ∘ f กับ h ∘ g ได้ถูกนิยามขึ้นแล้ว ฟังก์ชัน h ∘ f จะไม่มีประโยชน์อันใด เพราะถ้าหากไม่นิยามให้ดีแล้ว เราจะไม่ทราบว่าอิมเมจของ f คืออะไร ทราบเพียงว่าเป็นเซตย่อยของ R นั่นคืออาจมีความเป็นไปได้ว่าเมื่อใส่อาร์กิวเมนต์บางค่าลงใน h ∘ f แล้วจะไม่ให้ผลลัพธ์ใดออกมาเลย เช่นสมาชิกจำนวนลบสามารถใส่ได้ใน f แต่ไม่นิยามใน h ฟังก์ชันประกอบจะมีประโยชน์เมื่อโคโดเมน (ไม่ใช่อิมเมจ) ของฟังก์ชันข้างขวา เป็นเซตเดียวกับโดเมนของฟังก์ชันข้างซ้าย (โคโดเมนของ f คือ R แต่โดเมนของ h คือ R0+)

**อ้างอิง**
หมวดหมู่:ฟังก์ชันและการจับคู่
หมวดหมู่:ทฤษฎีเซต
เอลอย โรฮัส

เอลอย ดาบิด โรฮัส เลอันโดร (Eloy David Rojas Leandro) เป็นนักมวยสากลชาวเวเนซุเอลา เกิดเมื่อวันที่ 25 มีนาคม พ.ศ. 2510 ที่กรุงการากัส ประเทศเวเนซุเอลา สถิติการชก 47 ครั้ง ชนะ 40 (น็อก 28) เสมอ 2 แพ้ 5 

**เกียรติประวัติ**
 แชมป์เวเนซุเอลารุ่นเฟเธอร์เวท (2531–2532)- แชมป์ WBA Fedelatin รุ่นเฟเธอร์เวท
** ชิง 7 กรกฎาคม 2532 ชนะน็อกเอร์เนสโต กินตานา ยก 6 ที่กือราเซา
** ป้องกันแชมป์ครั้งที่ 1, 2 ธันวาคม 2535 เสมอกับการ์โลส อาริเอล อูริเบ ที่ชิลี
** ป้องกันแชมป์ครั้งที่ 2, 7 พฤษภาคม 2536 ชนะคะแนน โยบานิ นิเอเบส ที่เวเนซุเอลา
** ป้องกันแชมป์ครั้งที่ 3, 7 สิงหาคม 2536 ชนะน็อก การ์โลส อาริเอล อูริเบ ยก 6 ที่เวเนซุเอลา- แชมป์โลก WBA รุ่นเฟเธอร์เวท
** ชิง 4 ธันวาคม 2536 ชนะคะแนน พัก ย็อง-คยุน ที่เกาหลีใต้
** ป้องกันแชมป์ครั้งที่ 1, 19 มีนาคม 2537 ชนะทีเคโอ​ เซจิ อาซากาวะ ยก 5 ที่ญี่ปุ่น
** ป้องกันแชมป์ครั้งที่ 2, 11 กันยายน 2537 ชนะ​ทีเคโอ​ สามารถ พยัคฆ์อรุณ ยก 8 ที่ตรัง
** ป้องกันแชมป์ครั้งที่ 3, 3 ธันวาคม 2537 ชนะคะแนน ลุยส์ เอนริเก เมนโดซา ที่โคลอมเบีย
** ป้องกันแชมป์ครั้งที่ 4, 27 พฤษภาคม 2538 ชนะคะแนน พัก ย็อง-คยุน ที่เกาหลีใต้
** ป้องกันแชมป์ครั้งที่ 5, 13 สิงหาคม 2538 ชนะคะแนน โนบูโตชิ ฮิรานากะ ที่ญี่ปุ่น
** ป้องกันแชมป์ครั้งที่ 6, 27 มกราคม 2539 ชนะคะแนน มีเกล อาร์โรซัล ที่สหรัฐ
** เสียแชมป์ 18 พฤษภาคม 2539 แพ้ทีเคโอ​ วิลเฟรโด บัซเกซ ยก 11 ที่สหรัฐ- แชมป์ WBC Caribbean รุ่นซูเปอร์ไลท์เวท
** ชิง 19 มีนาคม 2547 ชนะน็อก รามอน อาเรลลาโน จูเนียร์ ยก 1- เคยชิงแชมป์ต่อไปนี้แต่ไม่สำเร็จ
** ชิงแชมป์โลก WBA รุ่นเฟเธอร์เวท เมื่อ 14 กันยายน 2534 แพ้คะแนนพัก ย็อง-คยุน ที่เกาหลีใต้
** ชิงแชมป์ WBA Fedecentro รุ่นไลท์เวทเมื่อ 25 ตุลาคม 2547 แพ้คะแนน เฟร์นันโด อันกูโย ที่เวเนซุเอลา
** ชิงแชมป์ NABF รุ่นซูเปอร์ไลท์เวทเมื่อ 26 กุมภาพันธ์ 2548 แพ้น็อก เฮอร์แมน อึงกูโจ ยก 8 ที่แคนาดา

**อ้างอิง**
  สถิติการชก boxrec.com 
หมวดหมู่:นักมวยสากลชาวเวเนซุเอลา
หมวดหมู่:แชมป์โลก WBA
หมวดหมู่:บุคคลจากการากัส
สตีฟ โมลิเตอร์

สตีฟ โมลิเตอร์ (Steve Molitor) นักมวยสากลชาวแคนาดา เกิดเมื่อ 4 เมษายน พ.ศ. 2523 ที่ ออนตาริโอ แคนาดา สถิติการชก 36 ครั้ง ชนะ 33 (น็อค 12) แพ้ 3 

**ประวัติ**
โมลิเตอร์เริ่มชกมวยสากลตั้งแต่อายุ 9 ขวบ ตามรอยพี่ชายของเขาคือเจเรมี โมลิเตอร์ ที่เคยเป็นแชมป์เครือจักรภพอังกฤษ โมลิเตอร์เคยชกมวยสากลสมัครเล่นมาก่อน และเคยเข้าแข่งขันกีฬาโอลิมปิกแต่ไม่ได้เหรียญรางวัล เขาหันมาชกมวยสากลอาชีพเมื่อ 18 พฤษภาคม พ.ศ. 2543 ชนะคะแนนฮูลิโอ ลูนาในการชกกำหนดแปดยก ต่อมาเขาได้ครองแชมป์เครือจักรภพรุ่นแบนตั้มเวท ใน พ.ศ. 2547 เขาชกชนะอูโก เดียนโซ ได้ครองแชมป์ NABA และได้ชิงแชมป์โลกรุ่นซูเปอร์แบนตั้มเวท IBF ที่ว่างเมื่อ 10 พฤศจิกายน พ.ศ. 2549 ชนะน็อค ไมเคิล ฮันเตอร์ ยก 5 จากนั้น เขาป้องกันตำแหน่งไว้ได้หลายครั้งรวมทั้งชกชนะคะแนน ฟ้าสั่ง พ.ธวัชชัยด้วย ก่อนจะเสียแชมป์เมื่อ 21 พฤศจิกายน พ.ศ. 2551 แพ้ทีเคโอ​ เซเลสติโน กาบาเยโร ยก 4 โมลิเตอร์กลับมาชกชนะอีกหลายครั้ง ก่อนจะขึ้นครองแชมป์โลกรุ่นซูเปอร์แบนตั้มเวท IBF อีกครั้งหลังจากที่คาบัลเลโรสละตำแหน่ง โดยโมลิเตอร์ขึ้นชิงแชมป์ที่ว่าง เมื่อ 27 มีนาคม พ.ศ. 2553 ชนะคะแนน ตากาลานี นโดลวู แต่เมื่อชกแก้มือกันอีกครั้งในอีกปีต่อมา โมลิเตอร์ก็เป็นฝ่ายแพ้คะแนนเสียแชมป์ให้นโดลวูไป

**เกียรติประวัติ**
 แชมป์แคนาดารุ่นซูเปอร์แบนตั้มเวท (2545)- แชมป์โลก WBF รุ่นแบนตั้มเวท 
** ชิง 10 เมษายน 2545 ชนะน็อค เตโอฟิโล มันซูเอตา ยก 3 ที่แคนาดา
** ป้องกันแชมป์ครั้งที่ 1, 21 มิถุนายน 2545 ชนะคะแนน โฆเซ เด เฆซุส โลเปซ ที่ แคนาดา- แชมป์เครือจักรภพอังกฤษรุ่นแบนตั้มเวท
** ชิง 21 กันยายน 2545 ชนะคะแนน นิกกี้ บูธ ที่ อังกฤษ- แชมป์ NABA รุ่นแบนตั้มเวท
** ชิง 21 เมษายน 2547 ชนะคะแนนฮูโก เดียนโซ ที่ แคนาดา- แชมป์โลก IBF รุ่นจูเนียร์เฟเธอร์เวท
** ชิง 10 พฤศจิกายน 2549 ชนะน็อค ไมเคิล ฮันเตอร์ ยก 5 ที่ สหรัฐ
** ป้องกันแชมป์ครั้งที่ 1, 14 กรกฎาคม 2550 ชนะน็อค ตากาลานี นโดลวู ยก 9 ที่ แคนาดา
** ป้องกันแชมป์ครั้งที่ 2, 27 ตุลาคม 2550 ชนะคะแนน ฟ้าสั่ง พ.ธวัชชัย ที่ แคนาดา
** ป้องกันแชมป์ครั้งที่ 3, 19 มกราคม 2551 ชนะคะแนน ริการ์โด กัสติโย ที่แคนาดา
** ป้องกันแชมป์ครั้งที่ 4, 5 เมษายน 2551 ชนะคะแนน เฟอร์นานโด เบลทราน จูเนียร์ ที่ แคนาดา
** ป้องกันแชมป์ครั้งที่ 5, 29 สิงหาคม 2551 ชนะน็อค เซเฟริโน ดาริโอ ลาบาร์ดา ยก 10 ที่ แคนาดา
** เสียแชมป์ 21 พฤศจิกายน 2551 แพ้ทีเคโอ​ เซเลสติโน กาบาเยโร ยก 4 ที่ แคนาดา- แชมป์โลก IBF รุ่นจูเนียร์เฟเธอร์เวท (สมัยที่ 2) 
** ชิง 27 มีนาคม  2553 ชนะคะแนน ตากาลานี นโดลวู
** ป้องกันแชมป์ครั้งที่ 1 11 กันยายน 2553 ชนะคะแนน เจสัน บู๊ธ 
** เสียแชมป์ 26 มีนาคม 2554 แพ้คะแนน ตากาลานี นโดลวู
*เคย​ชิงแชมป์​ต่อไปนี้​แต่​ไม่​ส​ำ​เร็จ
**ชิงแชมป์โลก WBA รุ่นซูเปอร์แบนตั้มเวท 21 พฤศจิกายน 2551 แพ้ทีเคโอ​ เซเลสติโน กาบาเยโร ยก 4 ที่ แคนาดา
**ชิงแชมป์เครือจักรภพและแชมป์เงา IBF รุ่นจูเนียร​เฟเธอร์เวท​ 22 กันยายน 2555 แพ้ทีเคโอ​ คาร์ล แฟรมทัน ยก 6 ที่ ไอร์แลนด์เหนือ

**อ้างอิง**
  สถิติการชก boxrec.com 

**แหล่งข้อมูลอื่น**
  Chris Johnson's Fighting Alliance – Molitor's Boxing Club-  Official Site date=2010-07-30 
หมวดหมู่:นักมวยสากลชาวแคนาดา
หมวดหมู่:แชมป์มวยสากลประเทศแคนาดา
หมวดหมู่:แชมป์มวยสากลเครือจักรภพอังกฤษ
หมวดหมู่:แชมป์ NABA
หมวดหมู่:แชมป์โลก WBF
หมวดหมู่:แชมป์โลก IBF
เดอะไลอ้อนคิง 2: ซิมบ้าเจ้าป่าทรนง

เดอะ ไลออน คิง ภาค 2: ซิมบ้าเจ้าป่าทรนง (The Lion King 2: Simba's Pride)  ออกฉายวันที่ 27 ตุลาคม ค.ศ. 1998 กำกับโดย Darrell Rooney.

**ตัวละคร**
 ซิมบ้า พากย์โดย Matthew Broderick- เคียร่า พากย์โดย Mary Gibbs- นาลา พากย์โดย Moira Kelly- โควู พากย์โดย Ryan O'Donohue- ซีร่า พากย์โดย Suzanne Pleshette- ทีโมน และ พุมบ้า พากย์โดย Nathan Lane และ Ernie Sabella- ราฟิกิ พากย์โดย Robert Guillaume- ซาซู พากย์โดย Edward Hibbert- นูกา พากย์โดย Andy Dick- มูฟาซา พากย์โดย Jim Cummings

**เพลงประกอบภาพยนตร์**
# "He Lives in You"
# "We Are One"
# "Upendi"
# "Not One of Us"
# "My Lullaby"
# "Love Will Find a Way"
# "We Are One"
# "She Believes in You"
# "Song for the Children"
# "I Want to See the Moon"
# "The Lion Sleeps Tonight"
# "Love Will Find a Way" (เพลงปิดของเรื่อง)

**ดูเพิ่ม**
 0120131
หมวดหมู่:ภาพยนตร์ที่ออกฉายในปี พ.ศ. 2541
หมวดหมู่:ภาพยนตร์ดิสนีย์
หมวดหมู่:ภาพยนตร์แอนิเมชัน
หมวดหมู่:ภาพยนตร์เกี่ยวกับแมว
หมวดหมู่:ภาพยนตร์เรื่องราวแนวก้าวผ่านวัยอเมริกัน
หมวดหมู่:ภาพยนตร์แอนิเมชันอเมริกันในคริสต์ทศวรรษ 1990
ร็อค อา ดูเดิ้ล

ร็อค อา ดูเดิ้ล เป็นภาพยนตร์แอนิเมชัน ปี ค.ศ. 1991 กำกับโดย Don Bluth

**รายชื่อนักแสดงและผู้พากย์เสียงตัวละคร**
 Glen Campbell - Toby Scott Ganger - Phil Harris- Eddie Deezen- Sandy Duncan- Christopher Plummer- Charles Nelson Reilly- Sorrell Booke- Ellen Greene- วิล ไรอัน

**อ้างอิง**

**ดูเพิ่ม**
 id=0102802-  date=2009-01-23  at Keyframe - the Animation Resource
หมวดหมู่:ภาพยนตร์ที่ออกฉายในปี พ.ศ. 2534
หมวดหมู่:ภาพยนตร์แอนิเมชัน
หมวดหมู่:ภาพยนตร์อังกฤษ
หมวดหมู่:ภาพยนตร์ไอร์แลนด์
หมวดหมู่:ภาพยนตร์เพลง
อนิมาเลีย (ทีวีแอนิเมชัน)

อนิมาเลีย เป็นแอนิเมชันสำหรับเด็ก ของประเทศออสเตรเลีย ในประเทศไทย เคยออกอากาศในช่อง ไทยพีบีเอส หรือ ช่องสถานีโทรทัศน์ทีวีไทย ทีวีสาธารณะ 

**ตัวละคร**

**มนุษย์**
 อเล็กซ์- โซ

**อนิมาเลี่ยน**
 G'Bubu (ลิงกอริลลาสีเขียว)- Iggy (กิ้งก่าอิกัวน่า)- Livingston (สิงโต)- Reenie (แรดดำ)- Allegra (จระเข้)- Tyrannicus (เสือ)- Fuchsia (สุนัขจิ้งจอก)- Elni & Erno (ช้าง)- Harry & Horble (หมูป่า)- Melba and Melford (หนู)- Zee & Zed (ม้าลาย)- Victor and Verbal (แร้ง)

**ลิงค์ที่เกี่ยวข้อง**
 Animalia เว็บไซต์ทางการ date=2009-08-28 - Animalia Episode Guide- Official CBC Animalia Website- Official PBS Kids Animalia Website date=2008-07-11 - Animalia
หมวดหมู่:รายการเด็กของประเทศออสเตรเลีย
หมวดหมู่:ทีวีแอนิเมชัน
ตำบลนาเหลือง

นาเหลือง เป็นตำบลหนึ่งในอำเภอเวียงสา จังหวัดน่าน

** ประวัติ**
ในอดีตตำบลนาเหลืองเป็นพื้นที่ส่วนหนึ่งของตำบลตาลชุม ซึ่งต่อมาได้แยกออกมาตั้งเป็นอีกตำบลแล้วเรียกว่า นาเหลือง จนถึงทุกวันนี้

**สภาพทั่วไปของตำบล**
ตั้งอยู่ทางทิศเหนือของอำเภอ ห่างจากที่ว่าการอำเภอเวียงสาประมาณ 15 กิโลเมตร อยู่ห่างจากจังหวัดน่านประมาณ 12 กิโลเมตร พื้นที่ส่วนใหญ่เป็นเนินสูงสลับพื้นที่ราบ มีลำห้วยนาเหลืองและลำน้ำน่านไหลผ่าน มีพื้นที่ทำการเกษตรประมาณ 13 ตารางกิโลเมตร มีแหล่งน้ำธรรมชาติทำการเกษตร  

**อาณาเขตตำบล == - ทิศเหนือ ติดกับตำบลกองควาย อำเภอเมืองน่าน ตำบลน้ำแก่น และตำบลนาปัง อำเภอภูเพียง- ทิศใต้ ติดกับตำบลตาลชุมและตำบลจอมจันทร์ อำเภอเวียงสา- ทิศตะวันออก ติดกับตำบลน้ำปาย อำเภอแม่จริม- ทิศตะวันตก ติดกับตำบลกองควาย อำเภอเมืองน่าน และตำบลน้ำปั้ว อำเภอเวียงสา

**หมู่บ้านในการปกครอง**
หมู่ที่ 1 บ้านนาเหลืองใน
*หมู่ที่ 2 บ้านห้วยม่วง 
*หมู่ที่ 3 บ้านนาเหลืองนอก 
*หมู่ที่ 4 บ้านเมืองราม 
*หมู่ที่ 5 บ้านป่าคา 
*หมู่ที่ 6 บ้านท่าดอนไชย 
*หมู่ที่ 7 บ้านดอนไชยพระบาท

**สถานที่ราชการที่สำคัญ**
 องค์การบริหารส่วนตำบลนาเหลือง - สถานีอนามัยตำบลนาเหลือง

**สถานที่สันทนาการ**
 สวนสาธารณะประจำตำบลนาเหลือง

**วัดในเขตตำบล**
 หมู่ที่ 1 วัดนาเหลืองใน- หมู่ที่ 2 วัดห้วยม่วง - หมู่ที่ 3 วัดนาเหลืองนอก - หมู่ที่ 4 วัดเมืองราม - หมู่ที่ 5 วัดเชียงบาล - หมู่ที่ 6 และ 7 วัดดอนไชยพระบาท

**สถานศึกษา**
 โรงเรียนพระปริยัติศาสนภิพัฒน์วัดเมืองราม- วิทยาลัยการอาชีพเวียงสา - ศูนย์บริการการศึกษานอกโรงเรียน

**ประชากร**
จำนวนประชากรในเขตองค์การบริหารส่วนตำบลนาเหลือง 3,183 คน จำนวน 1,085 หลังคาเรือน

**อาชีพ**
อาชีพหลักของประชากรในเขตตำบลนาเหลือง ส่วนใหญ่ประกอบอาชีพทางด้านเกษตรกรรม  เช่น การทำนา  การทำสวน  การทำไร่  นอกจากนี้ยังประกอบอาชีพทางด้านพาณิชยกรรม  เช่น การค้าขาย  บางส่วนที่ รับราชการ

**ทรัพยากรธรรมชาติ**
 ทรัพยากรป่าไม้ 
พื้นที่ป่าไม้ที่สำคัญ ได้แก่ ป่าชุมชนบ้านเมืองราม- ทรัพยากรน้ำ 
แม่น้ำสำคัญ ได้แก่ แม่น้ำน่าน  ห้วยนาเหลือง- ทรัพยากรดิน 
ดินมีลักษณะเป็นดินร่วน เหมาะสำหรับทำการเกษตร

**บุคคลสำคัญของตำบล**
ครูบาสิชิไชยยา
*พระครูอินทสรวิสุทธิ์

**อ้างอิง**
นาเหลือง
นาเหลือง
อาคันตุก๊ะป่วนโลก

== นักแสดง**
 เอ็ดดี้ เมอร์ฟี่  แสดงเป็น เดฟ / กัปตัน- เอลิซาเบธ แบงก์ส แสดงเป็น จีน่า มอร์รีสัน- แกเบรียล ยูเนี่ยน- Mike O'Malley- Pat Kilbane- Judah Friedlander- Marc Blucas- จิม เทอร์เนอร์- Austyn Myers- Adam Tomei- Brian Huskey- Shawn Christian- Jane Bradbury- Brad Wilson- Miguel A. Núñez Jr.- John Gatins- นิค เบอร์แมน

**อ้างอิง**

**ดูเพิ่ม**
  เว็บไซต์ทางการ date=2008-11-01 - title=Meet Dave-  Scoring Session Photo Gallery at ScoringSessions.com
หมวดหมู่:ภาพยนตร์ที่ออกฉายในปี พ.ศ. 2551
หมวดหมู่:ภาพยนตร์อเมริกัน
หมวดหมู่:ภาพยนตร์ของรีเจนซี่
หมวดหมู่:ภาพยนตร์ที่มีฉากในนครนิวยอร์ก
แม่แบบ:เหตุการณ์ปัจจุบัน/2552 สิงหาคม 19

* เกิดเหตุระเบิดรถยนต์เจ็ดคันในกรุงแบกแดด ประเทศอิรัก ทำให้มีผู้เสียชีวิต 95 รายและบาดเจ็บมากกว่า 500 ราย  (นิวยอร์กไทมส์)
}
ชาคริต โภชะเรือง

ชาคริต โภชะเรือง เป็นนักเขียนจากบ้านดอนประดู่ ตำบลห้วยลึก อำเภอปากพะยูน จังหวัดพัทลุง มีผลงานนวนิยายเล่มแรกในชีวิตที่ชื่อว่า "ประเทศใต้" จากสำนักพิมพ์ก๊วนปาร์ตี้ ผ่านทะลุเข้าสู่รอบสุดท้ายรางวัลซีไรต์ประจำปี พ.ศ. 2552 

**ประวัติ**
ชาคริต โภชะเรือง เติบโตในครอบครัวที่รักการอ่าน จบปริญญาตรีจากคณะมัณฑนศิลป์ มหาวิทยาลัยศิลปากร เริ่มสนใจศึกษางานวรรณกรรมอย่างจริงจัง ขณะเขียนบทรายการโทรทัศน์ จนปี พ.ศ. 2535 มีผลงานตีพิมพ์ครั้งแรกในนิตยสารลลนา ในเรื่องสั้นชื่อ “อัปสรา...เทวี” ก่อนจะได้รับการประดับช่อการะเกดในเรื่องสั้นลำดับที่ 2 ชื่อ “บ่วง” จากนั้นมีผลงานบทกวี สารคดี และเรื่องสั้น กระจัดกระจายตามหน้านิตยสารต่างๆ มีรวมเรื่องสั้นเรื่องแรกชื่อ “กาหลอ” โดยแพรวสำนักพิมพ์ ก่อนจะมาสร้างชื่ออีกครั้งในเรื่องสั้น “แมงคาเรือง” โดยได้รับรางวัลเรื่องสั้นดีเด่นประจำปี พ.ศ. 2549 ของสมาคมภาษาและหนังสือแห่งประเทศไทย
เคยการทำงานเป็นนักวิจัยของสถาบันวิจัยระบบสุขภาพภาคใต้ มหาวิทยาลัยสงขลานครินทร์ และกำลังศึกษาต่อปริญญาโท ที่สถาบันการจัดการระบบสุขภาพ มหาวิทยาลัยสงขลานครินทร์
ทุกวันนี้ใช้ทักษะทางศิลปะมาทำงานองค์กรพัฒนาเอกชน เป็นผู้จัดการมูลนิธิชุมชนสงขลา และเขียนหนังสือหล่อเลี้ยงจิตวิญญาณ

**ผลงานเขียน**
 พ.ศ. 2535 เรื่องสั้นเรื่องแรก “อัปสรา...เทวี” ตีพิมพ์ในนิตยสารลลนา- พ.ศ. 2538 เรื่องสั้น “บ่วง” ได้รับการประดับช่อการะเกด- พ.ศ. 2542 บทกวีชิ้นแรก “เพลงลา”  ตีพิมพ์ในมติชนสุดสัปดาห์- พ.ศ. 2544 เรื่องสั้นขนาดยาว “หม่อน” ไต้ดินสำนักพิมพ์- พ.ศ. 2545 รวมเรื่องสั้น “กาหลอ” แพรวสำนักพิมพ์- พ.ศ. 2546 สารคดี “จะนะในฤดูกาลแห่งลมนอก” เครือข่ายนักวิชาการ 4 ภูมิภาค- พ.ศ. 2548 สารคดี “คนค้นคลอง” มูลนิธิชุมชนไท- พ.ศ. 2548 สารคดี “ชีวิตที่ไม่ได้เลือก : 15 กรณีศึกษาที่ได้รับผลกระทบด้านสุขภาพจากโครงการท่อก๊าซไทย-มาเลย์เซีย” สำนักพิมพ์เมฆขาว- พ.ศ. 2550 เรื่องสั้น “แมงคาเรือง” ได้รับรางวัลเรื่องสั้นดีเด่นประจำปี 2549 ของสมาคมภาษาและหนังสือแห่งประเทศไทย- พ.ศ. 2552 นวนิยาย "ประเทศใต้" สำนักพิมพ์ก๊วนปาร์ตี้ เข้ารอบ 7 เล่มสุดท้ายรางวัลซีไรต์- พ.ศ. 2554 รวมเรื่องสั้น "เมืองสมมติ สำนักพิมพ์ก๊วนปาร์ตี้- พ.ศ. 2556 รวมเรื่องสั้น "ชายผู้มีเทวดาประจำตัว (เรื่องเล่าจากอุษาคเนย์)" สำนักพิมพ์ก๊วนปาร์ตี้
หมวดหมู่:นักเขียนชาวไทย
ราตรี วิทวัส

ราตรี พรหมสาขา ณ สกลนคร (เกิด 23 กันยายน พ.ศ. 2508) แตน เป็นที่รู้จักในชื่อ ราตรี วิทวัส เป็นนักแสดง และนางแบบลูกครี่งชาวไทย-อเมริกา

**ประวัติ**
ราตรีเกิดที่ตำบลปากเพรียว อำเภอเมือง จังหวัดสระบุรี มีพี่น้อง 4 คน โดยเธอเป็นคนโต มารดามีเชื้อสายไทยและเขมร ส่วนบิดาเป็นชาวอเมริกันเชื้อสายอังกฤษและสกอต เริ่มเข้าวงการบันเทิงเมื่อปี พ.ศ. 2529 จากการถ่ายแบบแฟชั่นในนิตยสาร Yours และมีผลงานถ่ายแบบตามนิตยสารและโฆษณาต่าง ๆ มากมาย เริ่มจากโฆษณา ตู้เย็นมิตซูบิชิ ตามด้วย จอห์นสันเบบี้โลชั่น, เจลเปลี่ยนสีผมแคลรอล, แป้งเย็นมองเล่ยะ, แชมพูแฟซ่า, สบู่แอสทรัล, สีตราผึ้ง เป็นต้น ต่อมาจึงเซ็นสัญญากับทางช่อง 3 และแสดงภาพยนตร์ควบคู่กันไปด้วย 
เริ่มแรกเคยรับบทนางเอกภาพยนตร์เรื่อง อะไรจะขนาดนั้น, ถ้าจะจีบก็ได้เลย และ เพชฌฆาตเดนสงคราม ในปี 2531 ก่อนผันตัวเป็นบทนางอิจฉาในภาพยนตร์เรื่อง แรงเทียน ที่ ลลิตา ปัญโญภาส แสดงคู่กับ พงษ์พัฒน์ วชิรบรรจง ตามด้วยบทบาทตลกจนถึงปัจจุบัน ส่วนผลงานการแสดงละครที่สร้างชื่อเสียงในบทนางร้ายคือ ขิงก็รา ข่าก็แรง ที่มีสาวิตรี สามิภักดิ์ แสดงคู่กับ เล็ก ไอศูรย์ ต่อมายังมีผลงานทางละครต่อมาเรื่อย ๆ จนถึงปัจจุบัน เช่น คุณแจ๋วกะเพราไก่คุณชายไข่ดาว, เมื่อดอกรักบาน, ราชินีหมอลำ ฯลฯ
เธอมีบุตรสี่คนที่เกิดกับพุฒิพงศ์ พรหมสาขา ณ สกลนคร หนึ่งในนั้นคือ กชามาศ พรหมสาขา ณ สกลนคร ชื่อเล่น นีน่า ซึ่งรับบทเป็น ปิ่น จากภาพยนตร์เรื่อง สิ่งเล็กเล็กที่เรียกว่า...รัก ที่พุฒิพงศ์กำกับด้วย  และ ภาพยนตร์ลูกตลกตกไม่ไกลต้น

**ผลงาน**

**ละครชุด**
 2557 ศีล 5 คนกล้าท้าอธรรม (ละครซีรีส์) ช่อง 5 ตอน บนต่อชีวิต (รับเชิญ)- 2558 เซน...สื่อรักสื่อวิญญาณ (ละครซีรีส์) ช่อง 5 ตอน แผนซ้อน (รับเชิญ)- 2559 ประทีปรักแห่งใจ ช่อง 3- 2561 The Mirror กระจกสะท้อนกรรม ตอน กล่องปริศนา ช่อง 3- 2566 พิภพมัจจุราช ตอน เจ้าสาวกำมะลอ ช่อง 7

**ละครเฉลิมพระเกียรติ**
 2554 ละครเฉลิมพระเกียรติ อุมมี สวรรค์อยู่ใต้ฝ่าเท้ามารดา ช่อง 5

**ละครสั้น**
 2557 ฟ้ามีตา (ละครสั้น) ช่อง 7 ตอน คนเลวสอนคนเลว- 2558 ฟ้ามีตา (ละครสั้น) ช่อง 7 ตอน คนอกตัญญู- 2559 ฟ้ามีตา (ละครสั้น) ช่อง 7 ตอน สยอง- 2559 ฟ้ามีตา (ละครสั้น) ช่อง 7 ตอน เดียรัจฉาน- 2560 ฟ้ามีตา (ละครสั้น) ช่อง 7 ตอน นางรำ- 2561 ฟ้ามีตา (ละครสั้น) ช่อง 7 ตอน หลุมหลบภัย- 2565 ฟ้ามีตา (ละครสั้น) ช่อง 7 ตอน คนหลายผัว

**ซิทคอม**
2537  ขบวนการจี้เส้น ช่อง 7
*2547 บางรักซอย 9 ช่อง 9 (รับเชิญ)- 2548 บุญดีผีคุ้ม ช่อง 9 (รับเชิญ)- 2550 ผู้กองเจ้าเสน่ห์ ช่อง 3 (รับเชิญ)- 2561 บ้านสราญแลนด์ สุภาพบุรุษสุดซอย (ละครซิทคอม) ช่องวัน 31- 2561 สภากาแฟ 4.0 (ตอนที่ 15 ศึกหมากเก็บสองแผ่นดิน) อมรินทร์ทีวี (รับเชิญ)

**ภาพยนตร์**
 อะไรจะขนาดนั้น (2531)- ถ้าจะจีบก็ได้เลย (2531)- แรงเทียน (2531)- ตลาดอารมณ์ (2531)- นางแบบ (2531)- มือสังหาร (2531)- วัยหวาน วัยคะนอง (2531)- ไอ้ด่างเกยชัย (2531)- หนองบัวแดง (2531)- เพชฌฆาตเดนสงคราม (2531)- คู่รัก (2531)- แด่เพื่อนพ้องและตัวกู (2532)- หมู่ขุนทอง (2532)- รักเพี้ยน เพี้ยน (2532)- นางฟ้าตกสวรรค์ (2532)- เสน่ห์สาวมาเฟีย (2532)- เธอชื่อแอน (2547)- แจ๋ว (2547)- หลวงพี่เท่ง (2548)- ลูกตลก ตกไม่ไกลต้น (2549)- ครอบครัวตัวดำ (2550)- สงครามปากตลาดแตก (2553)

**มิวสิควีดีโอ**
 เพลง อย่าให้เป็นเช่นนั้นเลย พัชรา แวงวรรณ (2532)- เพลง หยะแหยง คันไถ (2537)- เพลง ไอ้หนุ่มเครื่องไฟ กรุง ศรีวิไล

**อ้างอิง ==	
หมวดหมู่:บุคคลจากอำเภอเมืองสระบุรี
หมวดหมู่:ชาวไทยเชื้อสายอเมริกัน
หมวดหมู่:ชาวไทยเชื้อสายอังกฤษ
หมวดหมู่:ชาวไทยเชื้อสายสกอตแลนด์	
หมวดหมู่:ชาวไทยเชื้อสายเขมร
หมวดหมู่:นักแสดงหญิงชาวไทย
การปลูกพืชหมุนเวียน

ไฟล์:Crops Kansas AST 20010624.jpg|thumb|300px|ภาพจากดาวเทียมที่แสดงแปลงพืชกลมในเคานตี้แฮสเคลในแคนซัสในปลายเดือน มิถุนายน ค.ศ. 2001 พืชที่แข็งแรงเป็นสีเขียว ข้าวโพดที่มีลำต้นเป็นใบก็จะเติบโตเป็นต้น ข้าวฟ่างที่มีลักษณะคล้ายข้าวโพดโตช้ากว่าฉะนั้นก็ยังเล็กกว่าซึ่งอาจจะเป็นสีเขียวอ่อน ข้าวสาลีเป็นสีทองที่เก็บเกี่ยวกันในเดือนมิถุนายน ทุ่งสีน้ำตาลเป็นบริเวณที่เพิ่งเสร็จจากการเก็บเกี่ยวและไถทิ้งไว้สำหรับปลูกพืชผลในปีต่อไป
การปลูกพืชหมุนเวียน (Crop rotation หรือ Crop sequencing) เป็นระบบการเกษตรกรรมที่ใช้การปลูกพืชหลายชนิดที่ต่างชนิดกันในบริเวณเดียวกันตามลำดับของฤดูเพื่อให้ได้ประโยชน์หลายอย่างเช่นเพื่อเลี่ยงการสร้างสมของตัวกำเนิดโรค (Pathogens) หรือ ศัตรูพืช (Pest) ที่มักจะเกิดขึ้นถ้าปลูกพืชชนิดเดียวต่อเนื่องกัน นอกจากนั้นก็เพื่อสร้างความสมดุลของสารอาหารเนื้อดินที่ไม่ถูกดูดออกไปจากการปลูกพืชชนิดเดียวเป็นเวลานาน การปลูกพืชหมุนเวียนที่ทำกันมามักจะเป็นการปลูกพืชที่ช่วยสร้างเสริมไนโตรเจนโดยการใช้ปุ๋ยพืชสด (green manure) พร้อมกับการ ปลูกธัญพืชและพืชชนิดอื่น ซึ่งเป็นองค์ประกอบของระบบการปลูกพืชหลากชนิด (Polyculture) (ที่ตรงกันข้ามกับ ระบบการปลูกพืชชนิดเดียว (Monoculture) นอกจากนั้นการปลูกพืชหมุนเวียนก็ยังเป็นการปรับปรุงโครงสร้างของดิน (soil structure) และ ความสมบูรณ์ของดิน (soil fertility) โดยการสลับเปลี่ยนระหว่างการปลูกพืชรากลึกกับพืชรากตื้น
ระบบการปลูกพืชหมุนเวียนเป็นระบบที่ใช้กันมานานตั้งแต่สมัยโบราณเช่นในสมัยโรมันที่ใช้ระบบเกษตรกรรมสองแปลงที่เกษตรกรจะปลูกพืชในแปลงหนึ่งและไถอีกแปลงหนึ่งว่างไว้สำหรับการเพาะปลูกในปีต่อไป หรือเมื่อมาถึงยุคกลางยุคกลางที่วิวัฒนาการเป็นระบบเกษตรกรรมสามแปลงที่ใช้กันต่อมาจนถึงคริสต์ศตวรรษที่ 20

**อ้างอิง**
 Carroll, C., Halpin, M., Burger, P., Bell, K., Sallaway, M.M., and Yule, D.F. “The effect of crop type, crop rotation, and tillage practice on runoff and soil loss on a Vertisol in central Queensland.” Australian Journal of Soil Research. Vol. 35. pg. 925-939. 1997.

**ดูเพิ่ม**
 เกษตรกรรม

**แหล่งข้อมูลอื่น**
  Cyclopedia of American Agriculture date=2009-08-07  ed. by L. H. Bailey (1911), Vol. II--Crops, Chapter V "Crop Management," primarily the history and theory of crop rotation.
หมวดหมู่:ระบบเกษตรกรรม
ชาห์นาเดอร์

ชาห์นาเดอร์แห่งเปอร์เซีย หรือ ชาห์นาเดอร์มหาราช (تهماسپ  قلی خان หรือ نادر قلی  بیگ   หรือ نادر شاه افشار; Nader Shah หรือ Nāder Shāh Afshār the Great หรือ Nāder Qoli Beg หรือ Tahmāsp Qoli Khān; พฤศจิกายน ค.ศ. 1688 หรือ 6 สิงหาคม ค.ศ. 1698 – 19 มิถุนายน ค.ศ. 1747) เป็นพระมหากษัตริย์แห่งอิหร่านผู้ก่อตั้งราชวงศ์อาฟชาริยะห์ (Afsharid dynasty) ผู้ครองราชย์ระหว่างปี ค.ศ. 1736 จนเสด็จสวรรคตเมื่อวันที่ 19 มิถุนายน ค.ศ. 1747 ชาห์นาเดอร์ที่มีพระปรีชาสามารถในทางการทหารที่ทำให้นักประวัติศาสตร์บางคนบรรยายพระองค์ว่าทรงเป็น “จักรพรรดินโปเลียนแห่งเปอร์เซีย” หรือ  “อเล็กซานเดอร์ที่สอง” ชาห์นาเดอร์ทรงเป็นชาวเติร์กเมน เผ่าอาฟชาร์ (Afshar tribe) จากทางตอนเหนือของเปอร์เซีย ซึ่งเป็นกลุ่มชนที่จัดความมีอำนาจทางการทหารให้แก่จักรวรรดิซาฟาวิยะห์มาตั้งแต่รัชสมัยของชาห์อิสมาอิลที่ 1 แห่งเปอร์เซีย ชาห์นาเดอร์ทรงทรงเรืองอำนาจขึ้นมาในระหว่างที่เปอร์เซียเป็นอนาธิปไตย หลังจากการแข็งข้อของอัฟกาน (Pashtun people) ผู้โค่นราชบัลลังก์ของชาห์ฮุสเซน และขณะที่ทั้งจักรวรรดิออตโตมัน และ จักรวรรดิรัสเซีย ต่างก็ยึดส่วนต่างๆ ของเปอร์เซียเป็นของตนเอง ชาห์นาเดอร์ทรงรวบรวมจักรวรรดิเปอร์เซียเข้าด้วยกันและทรงขจัดศัตรูออกจากจักรวรรดิ และทรงมีอำนาจพอที่จะตัดสินใจโค่นราชบัลลังก์ของชาห์องค์สุดท้ายของราชวงศ์ซาฟาวิยะห์ที่ปกครองจักรวรรดิเปอร์เซียมากว่า 200 ปีและกลายเป็นชาห์ในปี ค.ศ. 1736 
การรณรงค์ทางทหารของพระองค์ทำให้จักรวรรดิเปอร์เซียกลายเป็นจักรวรรดิอันยิ่งใหญ่ที่มีดินแดนไม่แต่ในอิหร่านปัจจุบัน แต่ยังครอบคลุมไปถึงอัฟกานิสถาน, ปากีสถาน, บางส่วนของภูมิภาคคอเคซัส และบางส่วนของเอเชียกลาง แต่ค่าใช้จ่ายทางการทหารมีผลต่อการทำลายทางเศรษฐกิจของ ชาห์นาเดอร์ทรงมีความชื่นชมในวีรบุรุษเช่นเจงกีส ข่าน และ ตีมูร์ ผู้พิชิตเอเชียกลางมาก่อนหน้าพระองค์ พระองค์ทรงเรียนรู้ยุทธวิธีทางการทหารจากทั้งสองพระองค์โดยเฉพาะในตอนปลายรัชสมัยของพระองค์—ความทารุณ
การพิชิตดินแดนต่างๆ ของชาห์นาเดอร์ทำให้ทรงเป็นผู้นำของตะวันออกกลางผู้มีอำนาจมากที่สุดในยุคนั้น แต่จักรวรรดิของพระองค์ก็สลายตัวลงอย่างรวดเร็วหลังจากที่ทรงถูกลอบปลงพระชนม์ในปี ค.ศ. 1747 พระองค์ทรงได้รับการบรรยายว่าเป็น  “ผู้นำทางการทหารผู้ยิ่งใหญ่คนสุดท้ายของเอเชีย” 

**อ้างอิง**

**ข้อมูลเพิ่มเติม**
 จักรวรรดิเปอร์เซีย
หมวดหมู่:พระมหากษัตริย์เปอร์เซีย
หมวดหมู่:มหาราชแห่งประเทศอิหร่าน
หมวดหมู่:ราชวงศ์อาฟชาริยะห์
พิกซีส์

The Pixies, 2004.
พิกซีส์ (Pixies) เป็นวงดนตรีร็อกจากสหรัฐอเมริกา จัดตั้งที่เมืองบอสตัน เมื่อ พ.ศ. 2529 นักดนตรีในวงประกอบด้วย แบล็ก ฟรานซิส (กีตาร์) โจอี้ ซานติอาโก (กีตาร์นำ)คิม เดียล (เบส) และ ดาวิด เลิฟเวอริง (กลอง) โดดเด่นในแนวเพลงอัลเทอร์เนทีฟร็อกที่มีเพลงที่เป็นที่รู้จักอย่าง "Where is My Mind" วงนี้ประสบความสำเร็จในสหรัฐอเมริกาในระดับทั่วไป แต่กลับประสบความสำเร็จในระดับที่สูงกว่าในอังกฤษและยุโรป วงนี้สลายตัวไปเมื่อ พ.ศ. 2536 และกลับมารวมกันใหม่ใน พ.ศ. 2547
หมวดหมู่:กลุ่มดนตรีออลเทอร์นาทิฟร็อกสหราชอาณาจักร
หมวดหมู่:กลุ่มดนตรีที่ก่อตั้งในปี พ.ศ. 2529
หมวดหมู่:กลุ่มดนตรีจากบอสตัน
พระเจ้ายูรีแห่งชิลลา

พระเจ้ายูรีแห่งชิลลา (유리 이사금, ?-ค.ศ. 57) กษัตริย์องค์ที่ 3 แห่ง อาณาจักรชิลลา ประสูติเมื่อใดไม่ปรากฏโดยเป็นพระราชโอรสใน พระเจ้านัมแฮ และพระนางอันเจบูอินและเป็นพระราชนัดดาใน พระเจ้าฮย็อกกอเซ เมื่อพระราชบิดาสวรรคตในปี ค.ศ. 24 พระองค์จึงเสด็จขึ้นครองราชย์แทนโดยพระองค์เป็นผู้พระราชทาน 6 นามสกุลหลักของเกาหลีซึ่งใช้มาจนถึงปัจจุบันทรงครองราชย์ได้ 33 ปีก่อนจะสวรรคตในปี ค.ศ. 57

**พระราชวงศ์**
พระราชบิดา พระเจ้านัมแฮแห่งชิลลา 남해 차차웅(南解王, 밀양 박씨 2세손)
*พระราชมารดา  พระนางอัลเจบูอิน 운제부인(雲帝夫人)
พระชายา
*พระมเหสี ไม่ปรากฏพระนาม 
**เจ้าชายพาซา - ขึ้นครองราชย์เป็นพระเจ้าพาซา
**เจ้าหญิง ไม่ปรากฏพระนาม - สมรสกับคิม มยองอ๊ก
*พระมเหสี พระนางอีกันแซง
**เจ้าชายอิลซอง - ขึ้นครองราชย์เป็นพระเจ้าอิลซอง
**สถานที่เกิด นาจอง ประเทศเกาหลี ชิลลายุคต้น

**พงศาวลี**
หมวดหมู่:บุคคลที่ยังไม่ทราบปีที่เกิด
หมวดหมู่:ราชวงศ์ชิลลา
ค็อกโททวินส์

ค็อกโททวินส์ (Cocteau Twins) เป็นดนตรีแนวร็อกจากสกอตแลนด์ ก่อตั้งวงในปี 1979 ประกอบด้วยสมาชิก เอลิซาเบธ เฟรเซอร์ (ร้องนำ) โรบิน กัทธรี (กีตาร์และดรัมแมชชีน) และวิล เฮกกี (เบส) ก่อนในปี 1983 ไซมอน เรย์มอนด์จะเข้ามาเป็นมือเบสแทนเฮกกี ค็อกโททวินส์ยุบวงในปี 1997 หลังออกอัลบั้มสุดท้าย Milk & Kisses

**ผลงาน**

**ซิงเกิลและอีพี**
 (1982) Lullabies (EP)- (1983) Peppermint Pig (EP)- (1984) The Spangle Maker1 (EP)- (1985) Aikea-Guinea (EP)- (1985) Tiny Dynamine- (1985) Echoes in a Shallow Bay (EP)- (1986) Love's Easy Tears (EP)- (1988) "Carolyn's Fingers"- (1990) "Iceblink Luck"- (1990) "Heaven or Las Vegas"- (1993) "Evangeline"- (1993) Snow (EP)- (1994) "Bluebeard"- (1995) Twinlights (EP)- (1995) Otherness (EP)- (1996) "Tishbite"- (1996) "Violaine"

**อัลบั้ม**
 (1982) Garlands- (1983) Head over Heels- (1984) Treasure- (1986) Victorialand- (1986) The Moon and the Melodies- (1988) บลูเบลล์โนล- (1990) เฮฟเวนออร์ลาสเวกัส- (1993) โฟร์-คาเลนดาร์คาเฟ่- (1996) Milk and Kisses

**แหล่งข้อมูลอื่น**
  เว็บไซต์ date=2008-05-10  ที่ 4AD
หมวดหมู่:กลุ่มดนตรีอินดี้ร็อกสหราชอาณาจักร
หมวดหมู่:กลุ่มดนตรีสัญชาติสกอตแลนด์
หมวดหมู่:กลุ่มดนตรีที่ก่อตั้งในปี พ.ศ. 2522
หมู่บ้านเมืองราม

บ้านเมืองราม  หมู่ที่ 4  ตำบลนาเหลือง  อำเภอเวียงสา  จังหวัดน่าน เป็นหมู่บ้านเก่าแก่ที่มีมาตั้งแต่สมัยโบราณ และยังเป็นแหล่งเรียนรู้การทำเกษตรทฤษฎีใหม่ที่สำคัญของอำเภอ เพราะอยู่ตอนกลางของตำบลจึงเป็นที่ตั้งศูนย์กลางการศึกษาระดับประถมศึกษา แต่เดิมก็เคยเป็นที่ตั้งอบต.นาเหลืองอีกด้วย

**ตำนาน**
ตามตำนานที่ผู้เฒ่าผู้แก่เล่าสืบต่อกันมานั้นมี 2 ตำนาน
*ตำนานที่ 1
บ้านเมืองรามเดิมทีนั้นมีชื่อว่า บ้านเก๊า ตั้งอยู่บริเวณโรงเรียนบ้านนาเหลืองไชยรามในปัจจุบัน  ต่อมา เจ้าเมืองน่านได้มาเห็นไชยภูมิที่เหมาะ จึงคิดจะตั้งเมืองแห่งใหม่ไว้ที่นี่ แต่หลังจากที่สั่งให้ทหารไปลาดตระเวนดูพื้นที่ ก็พบว่าพื้นที่บางส่วนเป็นภูเขา อาจจะไม่สามารถรองรับการขยายตัวของเมืองได้ จึงให้เป็นเพียงแค่ด่านหน้าก่อนที่จะถึงเขตเวียง แล้วย้ายผู้คนมาตั้งอยู่บริเวณที่ตั้งอยู่ ณ ปัจจุบัน
*ตำนานที่ 2
เมื่อประมาณเกือบ 200 ปีที่แล้ว ชาวบ้านเมืองรามได้อพยพมาจากเมืองเชียงแสน โดยการนำของเจ้าชีวิตเมืองน่าน แล้วเรียกที่อยู่ใหม่นี้ว่า บ้านเมืองฮาม เพราะมีครูบาฮาม เป็นผู้นำชาวบ้านอพยพมา ซึ่งหมู่บ้านใกล้ๆ คือ บ้านน้ำครกใหม่ ก็อพยพมาจากเชียงแสนเช่นกัน แต่เป็นคนลาว ตามคำเครือผู้เฒ่าในบ้านเมืองรามที่กล่าวเชิงตำหนิ นิสัยปลิ้นปล้อนของชาวบ้านน้ำครกใหม่ว่า "ลาวเจียงแสน อู้หลายลิ้น ปี้นหลายเสียง" ซึ่งปัจจุบันผู้เฒ่าผู้แก่ชาวบ้านน้ำครกใหม่ยังคงพูดสำเนียง คล้ายภาษาลาวอยู่

**สถานที่ตั้งและอาณาเขต**
ตั้งอยู่ทางตอนกลางของตำบลนาเหลือง อำเภอเวียงสา
*ทิศเหนือ  ติดกับ  บ้านนาเหลืองนอก บ้านห้วยม่วง และบ้านนาเหลืองใน ตำบลนาเหลือง อำเภอเวียงสา จังหวัดน่าน
*ทิศใต้   ติดกับ  บ้านป่าคา  บ้านดอนไชยพระบาท ตำบลนาเหลือง  และบ้านหลับมืนไตย ตำบลตาลชุม อำเภอเวียงสา จังหวัดน่าน
*ทิศตะวันออก ติดกับ  ตำบลน้ำปาย อำเภอแม่จริม จังหวัดน่าน
*ทิศตะวันตก   ติดกับ  บ้านน้ำครกใหม่ (โดยอยู่คนละฟากของแม่น้ำน่าน) ตำบลกองควาย  อำเภอเมือง จังหวัดน่าน

**ลักษณะภูมิประเทศ**
เป็นที่ราบลุ่มลำน้ำแม่น้ำน่าน ลาดเอียงจากทิศตะวันออกไปทิศตะวันตก

**ศาสนา**
ประชากรส่วนใหญ่นับถือพุทธศาสนา  มีวัดประจำหมู่บ้าน คือ วัดเมืองราม

**ประเพณีที่สำคัญ**
ประเพณีปี๋ใหม่เมือง 
*ประเพณีเลี้ยงผีปู่ย่า
*ประเพณีออกวัสสา 
*ประเพณียี่เป็ง

**แหล่งน้ำสำคัญ**
แหล่งน้ำที่สำคัญ คือ แม่น้ำน่าน  โดยไหลผ่านทางตะวันตกของหมู่บ้าน นำน้ำมาใช้อุปโภคบริโภคโดยการใช้โรงสูบน้ำ

**อาชีพ**
ประชากรส่วนใหญ่ของหมู่บ้านประกอบอาชีพเกษตรกรรม  ทำนา  ทำไร่  ทำสวน และข้าราชการเป็นส่วนน้อย

**เหตุการณ์ที่สำคัญ**
ในเวลา 12.00น. วันจันทร์ ที่ 25 กุมภาพันธ์ พ.ศ. 2551 สมเด็จพระเทพรัตนราชสุดา สยามบรมราชกุมารีฯ เสด็จมาตรวจดูการดำเนินงานของโรงเรียนพระปริยัติศาสนภิพัฒน์วัดเมืองราม

**สถานที่สำคัญภายในหมู่บ้าน**
บ้านเกษตรทฤษฎีใหม่
*สถานีอนามัยตำบลนาเหลือง
*สวนสาธารณะประจำตำบลนาเหลือง
*ป่าชุมชนบ้านเมืองราม
*ที่ทำการกำนันผู้ใหญ่บ้านประจำตำบลนาเหลือง
*โรงเรียนบ้านนาเหลืองไชยราม
*โรงเรียนพระปริยัติศาสนภิพัฒน์วัดเมืองราม

**บุคคลสำคัญของหมู่บ้าน**
ครูบาสิชิไชยยา
*พระครูอินทสรวิสุทธิ์

**อ้างอิง**
หมวดหมู่:อำเภอเวียงสา
หมวดหมู่:หมู่บ้านในจังหวัดน่าน
ไต้หวัน (แก้ความกำกวม)

ไต้หวัน (p=Táiwān) เป็นรัฐในเอเชียตะวันออก มีศูนย์กลางบนเกาะชื่อเดียวกัน
ไต้หวัน ยังอาจหมายถึง- จีนไทเป, คำเรียกประเทศไต้หวันเมื่อเข้าร่วมองค์การระหว่างประเทศบางองค์การ- พื้นที่เสรีของสาธารณรัฐจีน หรือพื้นที่ไต้หวัน, ดินแดนของสาธารณรัฐจีนซึ่งไม่ตกเป็นของคอมมิวนิสต์จีน- มณฑลไต้หวัน, มณฑลหนึ่งในประเทศสาธารณรัฐจีน(ไต้หวัน)- มณฑลไต้หวัน (สาธารณรัฐประชาชนจีน), ดินแดนซึ่งกินพื้นที่ส่วนใหญ่ของประเทศไต้หวัน และสาธารณรัฐประชาชนจีนอ้างว่าเป็นส่วนหนึ่งของตน
** "ไต้หวันของจีน", ถ้อยคำซึ่งใช้เรียกไต้หวันในฐานะที่เป็นส่วนหนึ่งของสาธารณรัฐประชาชนจีน- สาธารณรัฐฟอร์โมซา หรือสาธารณรัฐไต้หวัน, ประเทศซึ่งเคยดำรงอยู่บนเกาะไต้หวันในปี 1895- ภาษาไต้หวัน, สำเนียงย่อยของภาษาหมิ่นใต้มาตรฐาน (ภาษาจีนฮกเกี้ยน) เป็นสำเนียงที่ใช้กันมากในประเทศไต้หวัน
หมวดหมู่:ไต้หวัน
โรงเรียนโพธินิมิตวิทยาคม

โรงเรียนโพธินิมิตวิทยาคม โพ-ทิ-นิ-มิด เป็นโรงเรียนมัธยมศึกษาสังกัดสำนักงานเขตพื้นที่การศึกษามัธยมศึกษานนทบุรี สำนักงานคณะกรรมการการศึกษาขั้นพื้นฐาน กระทรวงศึกษาธิการ ตั้งอยู่ในหมู่ที่ 4 บ้านลาว ตำบลบางพูด อำเภอปากเกร็ด จังหวัดนนทบุรี ประกาศจัดตั้งขึ้นเมื่อวันที่ 13 มกราคม พ.ศ. 2526 โดยใช้ที่ดินประมาณ 30 ไร่ ของวัดโพธิ์บ้านอ้อย โดยมีพระอธิการทองดี ฐานธมฺโม เจ้าอาวาสวัดโพธิ์บ้านอ้อย เป็นผู้อุปถัมภ์โรงเรียน

**ประวัติ**
พระอธิการทองดี ฐานธมฺโม เจ้าอาวาสวัดโพธิ์บ้านอ้อย มีความปรารถนาเป็นอย่างยิ่งที่จะให้มีโรงเรียนมัธยมศึกษาเกิดขึ้นในท้องที่ตำบลบางพูด โดยเฉพาะบนที่ดินบางส่วนของวัด จึงได้ปรึกษากับนายกว้าง รอบคอบ ผู้อำนวยการโรงเรียนปากเกร็ดซึ่งในขณะนั้นอยู่ในระหว่างปีการศึกษา 2524 และกำลังขาดแคลนห้องเรียนเนื่องจากอยู่ระหว่างการก่อสร้างอาคารเรียน โรงเรียนปากเกร็ดจึงขออนุญาตใช้อาคารส่วนหนึ่งของโรงเรียนประถมศึกษาเป็นที่เรียน และได้ตกลงกันในหลักการว่าสมควรเปิดโรงเรียนใหม่ขึ้น
ต่อมาในปีการศึกษา 2525 โรงเรียนปากเกร็ดไม่สามารถจะรับนักเรียนเข้าชั้นมัธยมศึกษาปีที่ 1 ได้ทั้งหมด ประกอบกับแรงผลักดันจากผู้ปกครองของนักเรียนที่ยังไม่มีที่เรียน นายกว้างจึงหารือกับเจ้าอาวาสวัดโพธิ์บ้านอ้อยอีกครั้งหนึ่งและตัดสินใจเปิดเป็นสาขาของโรงเรียนปากเกร็ดไปก่อน โดยขออนุมัติเปิดสอนในชั้นมัธยมศึกษาปีที่ 1 จำนวน 6 ห้องเรียน จากกรมสามัญศึกษา โดยมีอาจารย์จากโรงเรียนปากเกร็ดหมุนเวียนกันมาสอน และมีนายพงษ์ศักดิ์ ปกป้อง หัวหน้าวิชาการพัสดุ ช่วยราชการโรงเรียนปากเกร็ด เป็นผู้ดูแลแทนผู้อำนวยการโรงเรียนปากเกร็ด ในปีนั้นมีนักเรียนทั้งหมด 234 คน ใช้อาคารเรียนของโรงเรียนประถมศึกษาซึ่งตั้งอยู่บนที่ดินของวัดโพธิ์บ้านอ้อย 
ต่อมาในปีการศึกษา 2526 ได้ประกาศจัดตั้งเป็นโรงเรียนมัธยมศึกษาในชื่อว่า "โพธินิมิตวิทยาคม" หมายความว่า "การถึงพร้อมด้วยความรู้ดังเครื่องหมายของผู้รู้แจ้ง" และในปีการศึกษานี้ได้เปิดสอนในชั้นมัธยมศึกษาปีที่ 1 จำนวน 8 ห้องเรียน และชั้นมัธยมศึกษาปีที่ 2 จำนวน 6 ห้องเรียน แต่เนื่องจากมีนักเรียนที่ยังไม่มีที่เรียนอีกจำนวนมาก จึงได้ขอขยายห้องเรียนเพิ่มเติมอีก กรมสามัญศึกษาได้อนุมัติให้เปิดสอนในชั้นมัธยมศึกษาปีที่ 1 จำนวน 9 ห้องเรียน และชั้นมัธยมศึกษาปีที่ 2 จำนวน 7 ห้องเรียน
ในปีการศึกษา 2550 คณะกรรมการ 4 องค์กรหลักของโรงเรียนมีความเห็นว่า เจดีย์องค์เดิมซึ่งมีลักษณะเป็นกองดินนั้นควรได้รับการบูรณะเสียใหม่ โดยภายในเจดีย์ได้บรรจุพระบรมสารีริกธาตุ กรุพระเก่า และสิ่งของต่าง ๆ ที่ขุดพบจากเจดีย์องค์เดิม และให้ชื่อเจดีย์องค์นี้ว่า "พระธาตุเจดีย์โพธินิมิต"

**รายชื่อผู้อำนวยการ**

**ศิษย์เก่าที่มีชื่อเสียง**
 สุธิดา หงษ์สา นักแสดง- สุริยา สิงห์มุ้ย นักฟุตบอล- พิธิวัต สุขจิตธรรมกุล นักฟุตบอล- สุพร ปีนะกาตาโพธิ์ นักฟุตบอล- พิชา อุทรา นักฟุตบอล- ปรเมศย์ อาจวิไล นักฟุตบอล- พัชรพล อินทนี นักฟุตบอล- ซัลดี้ วงษ์เดอรี นักฟุตบอล

**แหล่งข้อมูลอื่น**
  เว็บไซต์โรงเรียนโพธินิมิตวิทยาคม date=2009-02-20 - Potinimitwittayakom- area=101703
หมวดหมู่:โรงเรียนในอำเภอปากเกร็ด
หมวดหมู่:โรงเรียนสังกัดสำนักงานเขตพื้นที่การศึกษามัธยมศึกษานนทบุรี
หมวดหมู่:โรงเรียนที่ก่อตั้งในปี พ.ศ. 2526
หมวดหมู่:หมู่บ้านในประเทศไทยแบ่งตามจังหวัด

หมวดหมู่:หมู่บ้านในประเทศไทย
หมวดหมู่:หมวดหมู่แบ่งตามจังหวัดของประเทศไทย
หมวดหมู่:หมู่บ้านในจังหวัดสุรินทร์

หมวดหมู่:หมู่บ้านในประเทศไทยแบ่งตามจังหวัด
หมวดหมู่:หน่วยการบริหารในจังหวัดสุรินทร์
มิโดริ (ระบบปฏิบัติการ)

มิโดริ (Midori) เป็นชื่อรหัสของระบบปฏิบัติการที่กำลังอยู่ในระหว่างการพัฒนาโดยไมโครซอฟท์รีเสิร์ช มีการแถลงว่าระบบปฏิบัติการนี้อาจเป็นระบบปฏิบัติการเชิงพาณิชย์ที่สร้างจากระบบปฏิบัติการ Singularity   ซึ่งเป็นระบบปฏิบัติการต้นแบบที่ทางไมโครซอฟท์ได้พัฒนามาตั้งแต่ พ.ศ. 2546 เพื่อสร้างระบบปฏิบัติการที่ไว้วางใจได้ กล่าวคือ ไดรเวอร์ของอุปกรณ์ต่าง ๆ เคอร์เนล และโปรแกรมต่าง ๆ ถูกเขียนขึ้นโดยใช้ภาษาที่สามารถนำไปประมวลผลได้โดยตรง (Managed Code) นอกจากนี้ระบบปฏิบัติการนี้ยังมีการเปิดตัวศูนย์ป้องกันความปลอดภัย (Security Center) เพื่อเพิ่มความปลอดภัยของเครื่องให้สูงขึ้น โดยไมโครซอฟท์ได้วางแนวทางในการเปลี่ยนระบบปฏิบัติการจากวินโดวส์มาเป็นมิโดริไว้หลายทาง 
ชื่อรหัสมิโดรินี้ มีการค้นพบครั้งแรกในโปรแกรม ไมโครซอฟท์ พาวเวอร์พอยต์ เรื่อง CHESS: A systematic testing tool for concurrent software. 
ในเดือนเมษายน พ.ศ. 2552 โจนาธาน เอฟ. ชาพิโร (Jonathan S. Shapiro) กำลังสำคัญเบื้องหลังภาษาโปรแกรม BitC และระบบปฏิบัติการโคโยทอส (Coyotos)  ได้ประกาศว่าเขาได้รับตำแหน่งผู้พัฒนามิโดริแล้ว และหลังจากเดือนสิงหาคม เขาจะยุติการทำงานที่เกี่ยวกับ BitC 

**อ้างอิง**

**ดูเพิ่ม**
 วินโดวส์- ไมโครซอฟท์
หมวดหมู่:ไมโครซอฟท์
หมวดหมู่:ระบบปฏิบัติการ
แอนนา วินเทอร์

ท่านผู้หญิง แอนนา วินเทอร์ (Dame Anna Wintour, DBE) นักข่าวและบรรณาธิการ​ชาวอังกฤษ​-อเมริกัน ซึ่งเป็นหัวหน้าบรรณาธิการบริหาร นิตยสารโว้กของอเมริกา (US Edition) ตั้งแต่ปี ค.ศ. 1988 จนถึงปัจจุบัน (ในปี 2013 เธอได้รับการแต่งตั้งให้ดำรงตำแหน่ง Artistic Director ของ บ.Condé Nast  อีกหนึ่งตำแหน่ง ซึ่งทำให้เธอมีหน้าที่ดูแลนิตยสารในเครือ Condé Nast นอกจากโว้ก อีกหลายเล่ม อาทิเช่น  W, Allure, Glamour, Lucky, Teen Vogue)เธอได้รับการยอมรับว่าเป็นบุคคลมีอิทธิพลต่อวงการแฟชั่นของสหรัฐเป็นอย่างมาก จากผลงานต่างๆที่เธอทำ โดยเธอเป็นผู้สนับสนุนและผลักดันนักออกแบบแฟชั่นรุ่นใหม่ เข้าสู่วงการแฟชั่นอยู่หลายคน ทั้งจากการผลักดันส่วนตัว และผ่านโครงการ CFDA/Vogue Fashion Fund ของนิตยสารโว้ก 
แอนนา วินเทอร์ มักปรากฏตัวต่อหน้าสาธารณชนโดยสวมแว่นตาดำขนาดใหญ่จนเป็นเอกลักษณ์ และมักได้รับคำวิพากษ์วิจารณ์ทั้งในแง่บวกและแง่ลบ โดยเฉพาะเรื่องที่นิตยสารของเธอมักสนับสนุนการใช้เสื้อผ้าขนสัตว์ 
แอนนา วินเทอร์ เคยมีผู้ช่วยส่วนตัวชื่อลอเรน ไวส์เบอร์เกอร์ ผู้เขียนนวนิยายขายดีในปี ค.ศ. 2003 ชื่อ The Devil Wears Prada มีเนื้อเรื่องเกี่ยวกับบรรณาธิการนิตยสารแฟชั่นชั้นนำชื่อ "มิแรนดา พริสลีย์" ซึ่งต่อมาถูกสร้างเป็นภาพยนตร์ นางมารสวมปราด้า ในปี ค.ศ. 2006 นำแสดงโดยเมอรีล สตรีป และแอนน์ แฮททาเวย์ ในวงการเชื่อกันว่าตัวละครเอกในเรื่องนี้ถอดแบบมาจากบุคลิกของแอนนา วินเทอร์

**แหล่งข้อมูลอื่น**
 name=Anna Wintour
หมวดหมู่:บุคคลจากแฮมป์สเตด
หมวดหมู่:ชาวอเมริกันเชื้อสายอังกฤษ
หมวดหมู่:แฟชั่น
แม่แบบ:UK-SLD

เนื้อฉบับสมบูรณ์ของ “” ตามที่ได้รับการแก้ไขและใช้ปฏิบัติในสหราชอาณาจักรในปัจจุบัน (จาก “ฐานข้อมูลราชบัญญัติแห่งสหราชอาณาจักร” (UK Statute Law Database))- Usage: provide the activeTextDocID number from the URL when viewing the statute- Optional second argument: name of the statute, including year, e.g. "the Highways Act 1980" (use when title of document is different to name of statute). Definitive article ('the') must be manually included if required - this is to avoid adding it automatically in cases where this would be inappropriate.
UK-SLD
UK-SLD
สมาคมเพื่อการเพิกถอนการเป็นสหภาพ

ไฟล์:Daniel_O%27Connell.png|thumb|280px |แดเนียล โอคอนเนลผู้ก่อตั้ง “สมาคมเพื่อการเพิกถอนการเป็นสหภาพ”
สมาคมเพื่อการเพิกถอนการเป็นสหภาพ (Repeal Association) เป็นขบวนการทางการเมืองของไอร์แลนด์ที่ก่อตั้งขึ้นโดยแดเนียล โอคอนเนล (Daniel O'Connell) โดยมีจุดประสงค์ในการรณรงค์ในการพยายามยกเลิกพระราชบัญญัติสหภาพของปี ค.ศ. 1800 ที่เป็นพระราชบัญญัติที่มีผลให้เกิดการรวมราชอาณาจักรบริเตนใหญ่ และ ราชอาณาจักรไอร์แลนด์ เข้าด้วยกันเป็น สหราชอาณาจักรบริเตนใหญ่และไอร์แลนด์
สมาคมต้องการที่จะหันไอร์แลนด์กลับไปอยู่ในฐานะที่มีรัฐธรรมนูญเป็นของตนเองเช่นที่ก่อตั้งได้สำเร็จอยู่ชั่วระยะเวลาหนึ่งโดยเฮนรี แกรทแทน (Henry Grattan) ในคริสต์ทศวรรษ 1780 แต่ครั้งนี้เป็นการร่วมมืออย่างเต็มตัวโดยฝ่ายคาทอลิกหลังจากพระราชบัญญัติผ่อนปรนสิทธิของโรมันคาทอลิก (Act of Catholic Emancipation) มีผลในการบังคับใช้ในปี ค.ศ. 1829 ที่ได้รับการสนับสนุนโดยการอนุมัติภายใต้พระราชบัญญัติปฏิรูปของปี ค.ศ. 1832 เมื่อสมาคมมาล้มตัวลงในปลายคริสต์ทศวรรษ 1840 ขบวนการยังไอร์แลนด์ (Young Ireland) ก็มารับช่วงต่อ
ผู้ต้องการยกเลิกการเป็นสหภาพทำการประท้วงการเลือกตั้งทั่วไปของสหราชอาณาจักรในปี ค.ศ. 1832 ในไอร์แลนด์ ระหว่างปี ค.ศ. 1835 จนถึงปี ค.ศ. 1841 สมาชิกก็สมัครเข้ารับการเลือกตั้งโดยทำการร่วมมือกับพรรคลิเบอรัลของสหราชอาณาจักร ผู้สมัครรับเลือกตั้งของสมาคมที่ไม่มีส่วนเกี่ยวข้องกับพรรคลิเบอรัลทำการประท้วงการเลือกตั้งทั่วไปของสหราชอาณาจักรอีกครั้งในปี ค.ศ. 1841 และ ปี ค.ศ. 1847

**อ้างอิง**
British Electoral Facts 1832 - 1999, compiled and edited by Colin Rallings and Michael Thrasher (Ashgate Publishing Ltd 2000)
*Parliamentary Election Results in Ireland, 1801-1922, edited by B.M. Walker (Royal Irish Academy 1978)

**ดูเพิ่ม **
 พระราชบัญญัติสหภาพ ค.ศ. 1800 - ประวัติศาสตร์ไอร์แลนด์ 

**แหล่งข้อมูลอื่น**
 the Union with Ireland Act 1800 (c.67)
หมวดหมู่:ขบวนการทางการเมืองในประเทศไอร์แลนด์
หมวดหมู่:ประวัติศาสตร์ไอร์แลนด์
พระราชบัญญัติสหภาพ ค.ศ. 1800

ไฟล์:Flag_of_the_United_Kingdom.svg|thumb|280px|ธงสหราชอาณาจักรบริเตนใหญ่และไอร์แลนด์
พระราชบัญญัติสหภาพ พ.ศ. 2343 หรือ พระราชบัญญัติสหภาพ ค.ศ. 1800 หรือในบางครั้งอาจเรียกว่า พระราชบัญญัติสหภาพ ค.ศ. 1801 (Acht an Aontais 1800, Acts of Union) เป็นพระราชบัญญัติคู่สองฉบับ ซึ่งประกอบด้วย:- “พระราชบัญญัติว่าด้วยการรวมเป็นสหภาพกับไอร์แลนด์ ค.ศ. 1800” (Union with Ireland Act 1800) (1800 c.67 39 and 40 Geo 3) ซึ่งเป็นพระราชบัญญัติที่โดยรัฐสภาแห่งสหราชอาณาจักร และได้รับการอนุมัติเมื่อวันที่ 2 กรกฎาคม ค.ศ. 1800 และ- “พระราชบัญญัติว่าด้วยการรวมเป็นสหภาพกับอังกฤษ ค.ศ. 1800” (Act of Union (Ireland) 1800) (1800 c.38 40 Geo 3) ซึ่งเป็นพระราชบัญญัติที่ออกโดยรัฐสภาแห่งไอร์แลนด์ และได้รับการอนุมัติเมื่อวันที่ 1 สิงหาคม ค.ศ. 1800
พระราชบัญญัติคู่ทั้งสองฉบับนี้รวมราชอาณาจักรบริเตนใหญ่ และราชอาณาจักรไอร์แลนด์ เข้าด้วยกันเป็นสหราชอาณาจักรบริเตนใหญ่และไอร์แลนด์  การรวมเป็นสหภาพมีผลอย่างเป็นทางการเมื่อ 1 มกราคม ค.ศ. 1801
พระราชบัญญัติทั้งสองฉบับที่ได้รับการแก้ไขมาเป็นระยะๆ ยังคงมีผลบังคับใช้ในสหราชอาณาจักร.
ในสาธารณรัฐไอร์แลนด์ “พระราชบัญญัติว่าด้วยการรวมเป็นสหภาพกับไอร์แลนด์ ค.ศ. 1800” ฉบับที่ผ่านในบริเตนใหญ่มิได้ถูกการยกเลิกจนกระทั่งเมื่อรัฐบัญญัติการปฏิรูปกฎหมาย ค.ศ. 1983 (Statute Law Revision Act 1983) ของสาธารณรัฐได้รับการอนุมัติ ส่วน“พระราชบัญญัติว่าด้วยการรวมเป็นสหภาพกับอังกฤษ ค.ศ. 1800” ฉบับที่ผ่านในไอร์แลนด์มิได้ถูกการยกเลิกจนกระทั่งปี ค.ศ. 1962

**อ้างอิง**

**บรรณานุกรม**
 Ward, Alan J. The Irish Constitutional Tradition: Responsible Government and Modern Ireland 1782-1992. Irish Academic Press, 1994.- Lalor, Brian (ed). The Encyclopaedia of Ireland. Gill & Macmillan, Dublin, Ireland, 2003. ISBN 0-7171-3000-2, p7

**ดูเพิ่ม **
 ประวัติศาสตร์อังกฤษ - ประวัติศาสตร์ไอร์แลนด์- สหราชอาณาจักรบริเตนใหญ่และไอร์แลนด์ 

**แหล่งข้อมูลอื่น**
  Act of Union Virtual Library date=2009-09-11 -   Acts of Union - complete original text date=2015-09-23 -  Ireland 1798-1921- the Act of Union (Ireland) 1800 (c.38)- the Crown of Ireland Act 1542- the Union with Ireland Act 1800 (c.67)
หมวดหมู่:กฎหมายสหราชอาณาจักร
หมวดหมู่:กฎหมายไอริช
หมวดหมู่:ประวัติศาสตร์ไอร์แลนด์
หมวดหมู่:การรวมชาติ
หมวดหมู่:ลัทธิรวมกันในสหราชอาณาจักร
ชาวบูร์กอญ

จักรวรรดิโรมันระหว่างรัชสมัยของจักรพรรดิเฮเดรียน (ปกครอง ค.ศ. 117-ค.ศ. 138) แสดงที่ตั้งของ “เบอร์กันดิโอนีส” กลุ่มเจอร์มานิคที่ขณะนั้นตั้งถิ่นฐานอยู่ในบริเวณระหว่างวิอาดูอา (แม่น้ำโอเดอร์) และ วิซูลา (แม่น้ำวิสตูลา) ในโปแลนด์
ชาวบูร์กอญ (Burgundians, Burgundiones) เป็นชาติพันธุ์ในกลุ่มชนเจอร์มานิคตะวันออกที่อาจจะอพยพมาจากแผ่นดินใหญ่สแกนดิเนเวียมายังเกาะบอร์นโฮล์ม (Bornholm) ซึ่งยังเรียกเป็นภาษานอร์สโบราณว่า “Burgundarholmr” หรือ “เกาะของชาวบูร์กอญ” จากนั้นก็ไปยังแผ่นดินใหญ่ยุโรป ใน ตำนานของทอร์ชไตน์ลูกไวกิง (Þorsteins saga Víkingssonar) เวเซติตั้งถิ่นฐานบนเกาะที่เรียกว่าเกาะของบอร์กันด์ หรือ บอร์นโฮล์ม คำแปลของสมเด็จพระเจ้าอัลเฟรดมหาราชของงานเขียนของโอโรเซียส (Orosius) ใช้คำว่า “Burgenda land” หรือ “ดินแดนของเบอร์เกนดา”  กวีและนักตำนานวิทยาวิคเตอร์ ริดเบิร์ก (Viktor Rydberg) (ค.ศ. 1828–ค.ศ. 1895), ใน Our Fathers' Godsaga กล่าวอ้างจากแหล่งข้อมูลจากต้นยุคกลาง ตำนานชีวิตของนักบุญซิจิมุนด์แห่งบูร์กอญ (Sigismund of Burgundy) ว่าชาวบูร์กอญยังคงรักษาวัฒนธรรมการบอกเล่าต่อๆ กันมาเกี่ยวกับบรรพบุรุษที่มาจากสแกนดิเนเวีย

**อ้างอิง**
Bury, J.B. The Invasion of Europe by the Barbarians. London: Macmillan and Co., 1928.
*Dalton, O.M. The History of the Franks, by Gregory of Tours. Oxford: The Clarendon Press, 1927.
*Drew, Katherine Fischer.  The Burgundian Code.  Philadelphia: University of Pennsylvania Press, 1972.
*Gordon, C.D. The Age of Attila. Ann Arbor: University of Michigan Press, 1961.
*Murray, Alexander Callander. From Roman to Merovingian Gaul. Broadview Press, 2000.
*Musset, Lucien. The Germanic Invasions: The Making of Europe AD 400-600. University Park, PA: The Pennsylvania State University Press, 1975.
*Nerman, Birger. Det svenska rikets uppkomst. Generalstabens litagrafiska anstalt: Stockholm. 1925.
*Rivers, Theodore John.  Laws of the Salian and Ripuarian Franks.  New York: AMS Press, 1986.
*Rolfe, J.C., trans, Ammianus Marcellinus. Cambridge, MA: Harvard University Press, 1950.
*Shanzer, Danuta. ‘Dating the Baptism of Clovis.’ In Early Medieval Europe, volume 7, pages 29–57. Oxford: Blackwell Publishers Ltd, 1998.
*Shanzer, D. and I. Wood.  Avitus of Vienne: Letters and Selected Prose.  Translated with an Introduction and Notes.  Liverpool: Liverpool University Press, 2002.
*Werner, J. (1953). "Beiträge sur Archäologie des Attila-Reiches", Die Bayerische Akademie der Wissenschaft. Abhandlungen. N.F. XXXVIII A Philosophische-philologische und historische Klasse. Münche
*Wood, Ian N. ‘Ethnicity and the Ethnogenesis of the Burgundians’. In Herwig Wolfram and Walter Pohl, editors, Typen der Ethnogenese unter besonderer Berücksichtigung der Bayern, volume 1, pages 53–69. Vienna: Denkschriften der Österreichische Akademie der Wissenschaften, 1990.
*Wood, Ian N. The Merovingian Kingdoms. Harlow, England: The Longman Group, 1994.
หมวดหมู่:บูร์กอญ
หมวดหมู่:กลุ่มชนเจอร์แมนิก
หมวดหมู่:กลุ่มชาติพันธุ์ในประเทศฝรั่งเศส
สำนวนไทย

สำนวนไทย คือถ้อยคำหรือข้อความที่กล่าวสืบต่อกันมาช้านานแล้ว มีความหมายไม่ตรงตามตัวหรือมีความหมายอื่นแฝงอยู่หรืออาจกล่าวอีกนัยหนึ่งได้ว่า สำนวน คือถ้อยคำ กลุ่มคำ หรือความที่เรียบเรียงขึ้นในเชิงอุปมาอุปไมยโดยมีนัยแฝงเร้นซ่อนอยู่อย่างลึกซึ้ง แยบคาย เพื่อให้ผู้รับได้ไปตีความ ทำความเข้าใจด้วยตนเองอีกชั้นหนึ่ง ซึ่งอาจแตกต่างไปความหมายเดิมหรืออาจคล้ายคลึงกับความหมายเดิมก็ได้ สันนิษฐานว่า สำนวนนั้นมีอยู่ในภาษาพูดก่อนที่จะมีภาษาเขียนเกิดขึ้นในสมัยสุโขทัย โดยเมื่อพิจารณาจากข้อความในศิลาจารึกพ่อขุนรามคำแหงแล้ว ก็พบว่ามีสำนวนไทยปรากฏเป็นหลักฐานอยู่ เช่น ไพร่ฟ้าหน้าใส หมายถึง ประชาชนอยู่เย็นเป็นสุข

**การแบ่งประเภท**
# การแบ่งตามมูลเหตุ
## หมวดที่เกิดจากธรรมชาติ เช่น ตื่นแต่ไก่โห่ ปลากระดี่ได้น้ำ แมวไม่อยู่หนูร่าเริง ไก่แก่แม่ปลาช่อน
## หมวดที่เกิดจากการกระทำ เช่น ไกลปืนเที่ยง สาวไส้ให้กากิน ชักใบให้เรือเสีย ปิดทองหลังพระ สี่เท้ายังรู้พลาด นักปราชญ์ยังรู้พลั้ง
## หมวดที่เกิดจากสภาพแวดแวดล้อม เช่น ตีวัวกระทบคราด ใกล้เกลือกินด่าง ฆ่าควายอย่าเสียดายพริก
## หมวดที่เกิดจากอุบัติเหตุ เช่น ตกน้ำไม่ไหล ตกไฟไม่ไหม้ น้ำเชี่ยวอย่าขวางเรือ
## หมวดที่เกิดจากระเบียบแบบแผนประเพณีความเชื่อ เช่น กงเกวียนกำเกวียน คู่แล้วไม่แคล้วกัน ปลูกเรือนตามใจผู้อยู่
## หมวดที่เกิดจากความประพฤติ เช่น หงิมหงิมหยิบชิ้นปลามัน ตักน้ำใส่กะโหลกชะโงกดูเงา คบคนดูหน้าซื้อผ้าดูเนื้อ ขี้เกียจสันหลังยาว
# มีเสียงสัมผัส
## คำสัมผัส เช่น คอขาดบาดตาย (ขาด กับ บาด คล้องจองกัน) มั่งมีศรีสุข (มี กับ ศรี คล้องจองกัน) ทำมาค้าขาย (มา กับ ค้า คล้องจองกัน)
## 6–7 คำสัมผัส เช่น ปากเป็นเอก เลขเป็นโท (เอก กับ เลข คล้องจองกัน) คดในข้องอในกระดูก (ข้อ กับ งอ คล้องจองกัน) แพ้เป็นพระชนะเป็นมาร (พระ กับ ชนะ คล้องจองกัน) ขิงก็ราข่าก็แรง (รา กับ ข่า คล้องจองกัน)
## 8–9 คำสัมผัส เช่น ไก่งามเพราะขน คนงามเพราะแต่ง รักวัวให้ผูก รักลูกให้ตี ตักน้ำใส่กะโหลก ชะโงกดูเงา
# ไม่มีเสียงสัมผัส
## 2 คำเรียงกัน เช่น กัดฟัน ของร้อน ก่อหวอด
## 3 คำเรียงกัน เช่น ไกลปืนเที่ยง ก้างขวางคอ ดาบสองคม พริกกับเกลือ
## 4 คำเรียงกัน เช่น ใกล้เกลือกินด่าง ผักชีโรยหน้า เข้าด้ายเข้าเข็ม
## 5 คำเรียงกัน เช่น ชักแม่น้ำทั้งห้า ลางเนื้อชอบลางยา ขว้างงูไม่พ้นคอ
## 6–7 คำเรียงกัน เช่น ยกภูเขาออกจากอก วันพระไม่มีหนเดียว ตำน้ำพริกละลายแม่น้ำ

**คุณค่า**
ภาษาพูดหรือภาษาเขียนของชนแต่ละชาติย่อมจะมีอยู่ด้วยกันสองอย่าง คือ พูดตรงไปตรงมาตามภาษาของตนเอง เป็นภาษาพูดที่ต่างคนต่างฟังเข้าใจกันได้ง่าย พูดเป็นชั้นเชิง มีการใช้โวหารและคำคล้องจองในการพูดและการเขียน ทั้งนี้ เพื่อให้ความหมายชัดเจนหรือขยายความออกไปให้กระจ่างขึ้น หรือเพื่อให้เกิดความไพเราะน่าฟัง เป็นภาษาที่เราเรียกว่า "โวหาร" "เล่นลิ้น" หรือ" พูดสำบัดสำนวน" สำนวนเหล่านั้นจะแสดงความหมายอยู่ในตัวประโยคนั้นเอง

**ดูเพิ่ม**
 รายชื่อสำนวนไทยและความหมาย

**อ้างอิง ==
ชาวจูต

คาบสมุทรจัตแลนด์
จูต (Jutes หรือ Iuti หรือ Iutae) เป็นกลุ่มชาติพันธุ์ในกลุ่มชนเจอร์แมนิกที่นักบุญบีดกล่าวว่าเป็นหนึ่งในสามกลุ่มชนเจอร์แมนิกที่มีอำนาจมากที่สุดในขณะนั้น เชื่อกันว่าชาวจูตมาจากคาบสมุทรจัตแลนด์ (Iutum) ในประเทศเดนมาร์กปัจจุบัน, ชเลสวิชตอนใต้ (ตอนใต้ของจัตแลนด์) และบางส่วนของฝั่งทะเลอีสต์ฟริเซีย
นักบุญบีดกล่าวว่าบ้านเกิดของชาวจูตอยู่ตรงกันข้ามกับชาวแองเกิลและไม่ไกลจากชาวแซกซันซึ่งก็หมายถึงทางตอนเหนือของคาบสมุทรจัตแลนด์ แทซิทัสกล่าวถึงชนที่เรียกว่า "ยูโดซีส"  (Eudoses) ที่ตั้งถิ่นฐานอยู่ทางตอนเหนือของคาบสมุทรจัตแลนด์ ซึ่งอาจจะเป็นชนกลุ่มเดียวกัน นอกจากนั้นก็ยังมีที่กล่าวว่าชาวจูตคือ "โอเทนาส" (Eotenas) ที่มาจากการขัดแย้งระหว่างฟริเซียนและชนเดนส์ที่บรรยายในโคลง เบวูล์ฟ (บรรทัดที่ 1068-1159) ผู้อื่นกล่าวว่าตีความหมายว่า "ēotenas" เป็น "jotuns" ที่แปลว่า "ยักษ์" หรือ "ศัตรู" 

**อ้างอิง**
Frank Stenton (1971). Anglo-Saxon England, 3rd ed. Oxford: Oxford University Press. ISBN 0198217161. 
*Venerable Saint Bede (1723).  The Ecclesiastical History of the English Nation. John Smith, trans. Printed for T. Batley and T. Meighan.

**ดูเพิ่ม **
 ประวัติศาสตร์เดนมาร์ก 

หมวดหมู่:กลุ่มชนเจอร์แมนิก
หมวดหมู่:กลุ่มชาติพันธุ์ในประเทศเดนมาร์ก
หมวดหมู่:กลุ่มชาติพันธุ์ในประเทศเยอรมนี
วิมล ไทรนิ่มนวล

วิมล ไทรนิ่มนวล (เกิด พ.ศ. 2498) เป็นชาวอำเภอบางเลน จ.นครปฐม จบการศึกษาปริญญาตรี คณะศึกษาศาสตร์ มหาวิทยาลัยศรีนครินทรวิโรฒ ประสานมิตร เคยรับราชการเป็นครูอยู่ 10 ปี แล้วลาออก เคยทำงานเป็นบรรณาธิการสำนักพิมพ์ทานตะวัน และเป็นบรรณาธิการสมทบบริษัท ต้นอ้อ จำกัด พร้อมกับสร้างสรรค์งานวรรณกรรม ​และ​ต่อมา​เขา​ได้เบนชีวิตของ​เขาเข้าสู่การเมือง ​โดยครั้งแรกอยู่​ในทีมกลุ่มมดงาน ดร. พิจิต รัตตกุล ผู้สมัครผู้ว่าราชการกรุงเทพมหานคร ในสังกัดพรรคถิ่นไทย ​เมื่อปี พ.ศ. 2539-2543 ​จนเมื่อปลายปี.2550  เขาก็ประกาศตั้งพรรคการเมือง ชื่อพรรค ดุลยภาพ 
วิมล ไทรนิ่มนวลเริ่มมีผลงานการประพันธ์เมื่อยังศึกษาอยู่ และผลงานเล่มแรกที่ได้รับการตีพิมพ์เมื่ออายุ 27 ปี นับแต่นั้นมาเขามีผลงานสร้างสรรค์ด้านวรรณกรรมทั้งประเภทนวนิยายและเรื่องสั้น ผลงานเรืองเด่นคือ งู คนทรงเจ้า (ได้สร้างเป็นภาพยนตร์) และ อมตะซึ่งเป็นนวนิยายรางวัลซีไรต์ ประจำปี  พ.ศ. 2543
ในปี พ.ศ. 2566 วิมลได้โพสต์ภาพ อัจฉราพร คงยศ ชูสามนิ้วภายในสนามวอลเล่ย์บอล และแสดงความคิดเห็นไปในทางการเมืองโดยพยายามยึดโยงกับกรณีที่ พิธา ลิ้มเจริญรัตน์ ได้ไปปรากฏตัวในศึกวอลเลย์บอลหญิง เนชั่นส์ ลีก เมื่อวันที่ 29 มิถุนายน พ.ศ. 2566 ระหว่างทีมชาติไทยและตุรกี ภายหลังได้ออกมาขออภัย เนื่องจาก ภาพดังกล่าวเป็นภาพเก่า และมิใช่เป็นการแสดงสัญลักษณ์ทางการเมือง ทว่า เป็นการให้สัญลักษณ์เชิงกลยุทธ์ (การวางตำแหน่งเซนเตอร์) ระหว่างการแข่งขันภายในทีม

**ผลงาน**
แมงมุมอ้วน (เรื่องสำหรับเด็ก) พิมพ์ พ.ศ. 2525 
*กระแสลมที่พัดกลับ (รวมเรื่องสั้น) พิมพ์ครั้งแรก พ.ศ. 2526 
*งู (นวนิยาย) พิมพ์ครั้งแรก พ.ศ. 2527 เข้ารอบสุดท้ายรางวัลซีไรต์ ประจำปี พ.ศ. 2531
*คนจน (นวนิยาย) พิมพ์ครั้งแรก พ.ศ. 2530
*คนทรงเจ้า (นวนิยาย) พิมพ์ครั้งแรก พ.ศ. 2531  และถูกนำไปสร้างเป็นภาพยนตร์ปี พ.ศ. 2532
*โคกพระนาง (นวนิยาย) พิมพ์ครั้งแรก พ.ศ. 2532
*วันฟ้าหม่น (รวมเรื่องสั้น) พิมพ์ครั้งแรก พ.ศ. 2533 
*ผู้ไขว่คว้า (นวนิยาย) พิมพ์ครั้งแรก พ.ศ. 2534 
*ดวงเดือนในห้วงน้ำ (นวนิยาย) พิมพ์ครั้งแรก พ.ศ. 2534
*นิกส์เอดส์ (รวมเรื่องสั้น) พิมพ์ครั้งแรก พ.ศ. 2538 
*จ้าวแผ่นดิน (นวนิยาย) พิมพ์ครั้งแรก พ.ศ. 2539 และเข้ารอบสุดท้ายรางวัลซีไรต์ ประจำปี พ.ศ. 2540
*อมตะ (นวนิยาย) พิมพ์ครั้งแรก พ.ศ. 2543 และเป็นนวนิยายรางวัลซีไรต์ ประจำปี 2543
*ความฝันของผีเสื้อ พิมพ์ครั้งแรก พ.ศ. 2546
*วิญญาณที่ถูกเนรเทศ ( นวนิยาย ) พิมพ์ครั้งแรก พ.ศ.  2552 และเข้ารอบสุดท้ายรางวัลซีไรต์ ประจำปี พ.ศ. 2552
*โลกใต้เปลือกตา ใต้เปลือกตาโลก  (กวีนิพนธ์) พิมพ์ครั้งแรก พ.ศ.  2559

**ปัจจุบัน**
ปัจจุบันวิมล ไทรนิ่มนวล ผันชีวิตตัวเองออกจากกรุงเทพมหานคร หันไปใช้ชีวิตสันโดษอยู่กับชาวบ้านและธรรมชาติที่จังหวัดกำแพงเพชร 

**อ้างอิง**
หมวดหมู่:นักเขียนนวนิยายชาวไทย
หมวดหมู่:นักเขียนเรื่องสั้นชาวไทย
หมวดหมู่:นักเขียนจากจังหวัดนครปฐม
หมวดหมู่:นักประพันธ์รางวัลซีไรต์ชาวไทย
หมวดหมู่:บุคคลจากคณะศึกษาศาสตร์ มหาวิทยาลัยศรีนครินทรวิโรฒ
หมวดหมู่:ครูชาวไทย
หมวดหมู่:บุคคลจากอำเภอบางเลน
หมวดหมู่:บรรณาธิการนิตยสาร
หมวดหมู่:พรรคถิ่นไทย
สงครามขุนนางครั้งที่หนึ่ง

สงครามขุนนางครั้งที่หนึ่ง (First Barons' War) (ค.ศ. 1215 - ค.ศ. 1217) เป็นสงครามกลางเมืองที่เกิดขึ้นในราชอาณาจักรอังกฤษ ระหว่างกลุ่มขุนนางผู้ปฏิวัติที่นำโดยโรเบิร์ต ฟิทซวอลเตอร์ผู้ได้รับการสนับสนุนโดยกองทัพฝรั่งเศสภายใต้การนำของเจ้าชายหลุยส์ผู้ต่อมาเป็นพระมหากษัตริย์ฝรั่งเศสฝ่ายหนึ่ง และสมเด็จพระเจ้าจอห์นอีกฝ่ายหนึ่ง สงครามมีสาเหตุมาจากการที่พระเจ้าจอห์นไม่ทรงยอมรับและปฏิบัติตาม มหากฎบัตร ที่พระองค์เองทรงลงพระนามเมื่อวันที่ 15 กรกฎาคม ค.ศ. 1215 และจากความทะเยอทะยานของเจ้าชายหลุยส์ผู้พยายามยืดเยื้อสงครามให้นานออกไปหลังจากที่ขุนนางผู้ทำการปฏิวัติหลายคนได้หันกลับไปสร้างความสันติกับพระเจ้าจอห์นแล้ว

**ที่มา**
สมเด็จพระเจ้าจอห์นทรงถูกบังคับในเดือนมิถุนายน ค.ศ. 1215 ให้ทรงลงพระนามใน "บทบัญญัติของบารอน" โดยกลุ่มขุนนางผู้มีอำนาจผู้ไม่อาจทนกับความขาดสมรรถภาพในการปกครองของพระเจ้าจอห์นต่อไปได้ ตราประจำพระองค์ได้รับการประทับติดเอกสารที่ทรงลงพระนามเมื่อวันที่ 15 กรกฎาคม ค.ศ. 1215 เพื่อเป็นการแลกเปลี่ยนกับการลงพระนามขุนนางก็ยอมสาบานความสวามิภักดิ์ต่อพระองค์เมื่อ 19 มิถุนายน ค.ศ. 1215 เอกสารอย่างเป็นทางการที่บันทึกข้อตกลงได้รับการเขียนขึ้นเมื่อวันที่ 15 กรกฎาคม ซึ่งคือ "มหากฎบัตร" ฉบับดั้งเดิม แต่ "กฎบัตรของแผ่นดิน" ฉบับนี้ไม่เป็นที่ต้องพระทัยของสมเด็จพระเจ้าจอห์น
เนื้อหาของ "มหากฎบัตร" ฉบับ ค.ศ. 1215 เป็นสิ่งที่ยากต่อการยอมรับโดยพระมหากษัตริย์ในยุคกลางนอกจากว่าจะทรงต้องการเป็นเพียงพระมหากษัตริย์แต่ในพระนาม ในบรรดาเนื้อหาก็มีมาตรา 61 ที่เป็น "ข้อเพื่อความปลอดภัย" ที่อนุญาตให้ขุนนางจำนวน 25 คนมีสิทธิในการคัดค้านพระราชประสงค์ของพระมหากษัตริย์ได้โดยใช้กำลัง ซึ่งเป็นกระบวนการทางกฎหมายในยุคกลางที่ใช้กันที่เรียกกันว่า "การยึดอำนาจ" (Distraint) ซึ่งเป็นกระบวนการที่ปฏิบัติใช้กันในสังคมศักดินากันเป็นปกติ แต่ไม่เคยนำมาใช้กับพระมหากษัตริย์ หลังจากการเจรจาต่อรองระหว่างทั้งสองฝ่ายระหว่างฤดูร้อนของปีเดียวกันที่เป็นไปอย่างครึ่งๆ กลางๆ สงครามก็อุบัติขึ้นระหว่างกลุ่มขุนนางที่เป็นปฏิปักษ์ต่อพระเจ้าจอห์นและผู้สนับสนุน


**อ้างอิง**
 Salter, Mike (2000). The Castles of Kent. Folly Publications, Malvern. ISBN 1-871731-43-7

**ดูเพิ่ม**
 ประวัติศาสตร์อังกฤษ 
หมวดหมู่:สงครามกลางเมือง
หมวดหมู่:สงครามสมัยกลาง
หมวดหมู่:สงครามเกี่ยวข้องกับอังกฤษ
หมวดหมู่:สงครามเกี่ยวข้องกับฝรั่งเศส
หมวดหมู่:สงครามในคริสต์ทศวรรษ 1210
หมวดหมู่:สงครามในคริสต์ศตวรรษที่ 13
หมวดหมู่:การบุกครองอังกฤษ